**Ministru kabineta noteikumu projekta “Grozījumi Ministru kabineta 2009. gada 15. decembra noteikumos Nr. 1419 “Jaunsardzes un informācijas centra nolikums”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.¹ punktam nav jāaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2009. gada 15. decembra noteikumos Nr. 1419 “Jaunsardzes un informācijas centra nolikums”” (turpmāk – Projekts) ir izstrādāts pēc Aizsardzības ministrijas iniciatīvas, ņemot vērā grozījumus Militārā dienesta likumā un Latvijas Republikas Zemessardzes likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2019. gada 7. marta grozījumiem Militārā dienesta likumā un Latvijas Republikas Zemessardzes likumā (stājās spēkā 2019. gada 4. aprīlī) tika precizēts Jaunsardzes un informācijas centra nosaukums, aizstājot nosaukumu "Jaunsardzes un informācijas centrs" ar nosaukumu "Jaunsardzes centrs". Lai sinhronizētu normatīvo aktu regulējumu saistībā ar iestādes nosaukumu, analoģiski grozījumi ir jāveic arī Jaunsardzes un informācijas centra nolikumā. Jaunsardzes un informācijas centrs ir aizsardzības ministra pakļautībā esoša tiešās pārvaldes iestāde, kuras darbības mērķis ir veicināt profesionālā dienesta karavīru atlases iespējas un sabiedrības izpratni par valsts aizsardzības jomu. Aizsardzības ministrijas Aizsardzības politikas plānošanas padomes 2017. gada 11. decembra sēdē tika pieņemts lēmums par Jaunsardzes un informācijas centra reorganizāciju, kā rezultātā 2018. gada 29. janvārī tika izdota aizsardzības ministra pavēle Nr. 22-P „Par Jaunsardzes un informācijas centra reorganizāciju”. Reorganizācija paredzēja pārskatīt (optimizēt) iestādes funkcijas un uzdevumus divos posmos: 2018. gada 1. aprīlī ministrijas Militāri publisko attiecību departamenta Preses nodaļai pārņemt Jaunsardzes un informācijas centra Militārās informācijas departamenta Audiovizuālās nodaļas funkcijas, bet 2019. gada 1. janvārī svītrot no iestādes struktūras Militārās informācijas nodaļu, atsakoties no turpmākās militārā žurnāla „Tēvijas Sargs” izdošanas Jaunsardzes un informācijas centrā, kā arī poligrāfijas darbus nodot Latvijas Ģeotelpiskās informācijas aģentūras (turpmāk – LĢIA) pārraudzībā. Tādējādi Jaunsardzes un informācijas centra reorganizācijas ietvaros Aizsardzības ministrija ir pārņēmusi Jaunsardzes un informācijas centra funkcijas, kas saistītas ar sabiedrības informēšanu un audio materiālu veidošanu valsts aizsardzības jomā (audiovizuālā funkcija), un no šīm funkcijām izrietošos uzdevumus (sk. Ministru kabineta 2018. gada 27. marta noteikumus Nr. 176 „Grozījumi Ministru kabineta 2009. gada 15. decembra noteikumos Nr. 1419 „Jaunsardzes un informācijas centra nolikums” un Ministru kabineta 2018. gada 27. marta noteikumus Nr. 175 “Grozījumi Ministru kabineta 2003. gada 29. aprīļa noteikumos Nr. 236 "[Aizsardzības ministrijas nolikums](https://likumi.lv/ta/id/74716-aizsardzibas-ministrijas-nolikums)"). Attiecīgi pašreizējais Jaunsardzes un informācijas centra nosaukums neatbilst tā veicamajām funkcijām un uzdevumiem. Vienlaikus no Ministru kabineta 2009. gada 15. decembra noteikumiem Nr. 1419 „Jaunsardzes un informācijas centra nolikums” (turpmāk – Jaunsardzes un informācijas centra nolikums) ir nepieciešams svītrot 4.8. apakšpunktu, jo šādu uzdevumu Jaunsardzes un informācijas centrs pēc iestādes reorganizācijas vairs neveic.Tāpat jāgroza Jaunsardzes un informācijas centra nolikuma 4.6. apakšpunkts, jo pēc iestādes reorganizācijas poligrāfijas darbu uzdevumu, kas ir noteikts šajā apakšpunktā, daļēji ir pārņēmusi LĢIA – saistībā ar maketēšanas darbu veikšanu, un daļēji Aizsardzības ministrija – saistībā ar žurnāla “Tēvijas Sargs” izdošanu (sk. Ministru kabineta 2003. gada 29. aprīļa noteikumos Nr. 236 “Aizsardzības ministrijas nolikums” (turpmāk – Aizsardzības ministrijas nolikums) 5.15.4 – 5.15.7 apakšpunktu). Attiecīgi no Jaunsardzes un informācijas centra nolikuma 4.6. apakšpunkta jāsvītro norāde, ka Jaunsardzes un informācijas centrs *pēc Aizsardzības ministrijas vai Nacionālo bruņoto spēku pasūtījuma koordinē un sagatavo izdošanai tādus izdevumus, kuriem nav piešķirts valsts noslēpuma statuss un nav noteikta ierobežota pieejamība (piemēram, veidlapas, ieroču uzskaites grāmatas)*. Vienlaikus Jaunsardzes un informācijas centra nolikuma 4.6. apakšpunktā jāsaglabā norāde, ka Jaunsardzes un informācijas centrs *sagatavo* *(..) metodiskos un informatīvos materiālus un mācību literatūru valsts aizsardzības jomā*. Saeima 2018. gada 7. jūnijā pieņēma lēmumu par valsts aizsardzības mācības iekļaušanu valsts vidējās izglītības standartā, bet attiecīgo mācību priekšmetu jau 2024. gadā ir plānots iekļaut izglītības saturā kā obligātu mācību priekšmetu. Valsts aizsardzības mācības ieviešanas un realizēšanas procesu vada Jaunsardzes un informācijas centrs un ir plānots, ka iestāde turpinās sagatavot jaunsargu mācību programmai un valsts aizsardzības mācībai nepieciešamos mācību un metodiskos materiālus, taču nenodrošinās to maketēšanu un sagatavošanu izdošanai. Tādējādi, lai nodrošinātu Jaunsardzes un informācijas centra funkciju izglītot jaunatni valsts aizsardzības jomā (Jaunsardzes un informācijas centra nolikuma 3.2. apakšpunkts) un nodrošinātu jauniešu apmācības procesu valsts aizsardzības jomā, Jaunsardzes un informācijas centrs saglabā uzdevumu sagatavot metodiskos un informatīvos materiālus un mācību literatūru valsts aizsardzības jomā. Ievērojot norādīto, Jaunsardzes un informācijas centra nolikuma 4.6. apakšpunktu nepieciešams precizēt, to izsakot jaunā redakcijā.Grozījumi Ministru kabineta 2013. gada 9. jūlija noteikumos Nr. 384 “Latvijas Ģeotelpiskās informācijas aģentūras nolikums” (turpmāk – LĢIA nolikums) saistībā ar poligrāfijas uzdevumu pārņemšanu nav nepieciešami, jo poligrāfijas darbu veikšana jau šobrīd ietilpst LĢIA funkcijās, proti, tā ir noteikta LĢIA nolikuma 4.12. apakšpunktā. Tāpat arī papildu grozījumi Aizsardzības ministrijas nolikumā saistībā ar žurnāla “Tēvijas Sargs” izdošanas pārņemšanu un audiovizuālās funkcijas pārņemšanu nav nepieciešami, jo tie jau ir izdarīti 2018. gada 27. martā. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Jaunsardzes un informācijas centrs. |
| 4. | Cita informācija | Lai nodrošinātu poligrāfijas darbu pārņemšanu, iesniedzot 2019. gada budžeta projektu, no Jaunsardzes un informācijas centra (budžeta programmas 34.00.00 “Jaunsardzes centrs”) uz LĢIA (budžeta programmu 28.00.00 “Ģeodēzija un kartogrāfija”) tika pārdalītas 2 amata vietas un tām nepieciešamais finansējums. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunsardzes un informācijas centra personāls, LĢIA personāls. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar Jaunsardzes un informācijas centra nosaukuma maiņu ir izstrādāti un tiek virzīti Ministru kabineta noteikumu projekti “Grozījums Ministru kabineta 2003. gada 29. aprīļa noteikumos Nr. 236 “Aizsardzības ministrijas nolikums”” (izsludināts Valsts sekretāru sanāksmē 2019. gada 4. aprīlī, VSS-280, protokola Nr. 13 3. §), “Grozījumi Ministru kabineta 2015. gada 22. decembra noteikumos Nr.770 “Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību”” (izsludināts Valsts sekretāru sanāksmē 2019. gada 4. aprīlī, VSS-282, protokola Nr. 13 5. §) un “Grozījums Ministru kabineta 2018. gada 16. oktobra noteikumos Nr. 632 “Kārtība, kādā jaunsargu instruktoram kompensē mācību izdevumus, un šo izdevumu kompensēšanas un atmaksāšanas nosacījumi”” (izsludināts Valsts sekretāru sanāksmē 2019. gada 4. aprīlī, VSS-281, protokola Nr. 13 4.§). |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Jaunsardzes un informācijas centrs, LĢIA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | No Jaunsardzes un informācijas centra ar 2019. gada 1. janvāri uz LĢIA tika pārceltas 2 amata vietas. |
| 3. | Cita informācija | Nav. |

Ministru prezidenta biedrs, aizsardzības ministrs A. Pabriks

Dreimane, 67335244

Liga.Dreimane@mod.gov.lv